Държавен вестник, бр. 81, 2011 г., стр. 9

БРОЙ  81	
Д Ъ Р Ж А В Е Н  В Е С Т Н И К 	
СТР.  9  
да преговарят и да сключват споразумение 
за качеството на услугите, предоставяни на 
летището.
(2) В споразумението по ал. 1 се определя 
качеството на осигуряваните от летищния 
оператор по чл. 122е, ал. 1 услуги, които полз­
вателите на летището имат право да получат 
срещу заплащаните от тях летищни такси.
(3) Летищният оператор по чл. 122е, ал. 1 
може да предлага различно качество и вид 
на летищни услуги, терминали или части от 
терминали с оглед предоставянето на пер­
сонализирани услуги или специализирани 
терминали или части от терминали.
(4) Размерът на летищните такси може да 
се диференцира в зависимост от качеството 
и обхвата на услугите, предоставяни на лети­
щето, и тяхната себестойност, или всякакви 
други обективни и прозрачни фактори.
(5) Всеки ползвател на летище по чл. 122е, 
ал. 1 има право на достъп до персонализира­
ните услуги или специализираните терминали 
или части от терминали.
(6) Когато капацитетът на летище по 
чл. 122е, ал. 1 не позволява достъп за всички 
желаещи ползватели да ползват персонали­
зираните услуги и/или специализираните 
терминали или части от терминали, достъпът 
се предоставя при условия и по ред, опреде­
лени от летищния оператор по чл. 122е, ал. 1 
и одобрени от главния директор на Главна 
дирекция „Гражданска въздухоплавателна 
администрация“.“
§ 31. В чл. 139, ал. 1, т. 4 думите „чл. 16е“ 
се заменят с „чл. 16ж“.
§ 32. В чл. 142, ал. 3 думите „чл. 16е“ се 
заменят с „чл. 16ж“. 
§ 33. В чл. 144 се правят следните измене­
ния и допълнения:
1. В т. 12 думите „въздухоплавателна услуга 
срещу заплащане“ се заменят с „търговска 
операция с въздухоплавателно средство“.
2. Създава се т. 15:
„15. умишлено насочва или допусне да бъде 
насочван към въздухоплавателно средство 
лазерен лъч или друга директна светлина с 
висок интензитет по начин, който създава 
заплаха за безопасността на въздухоплаването, 
повреждане на въздухоплавателно средство 
или нараняване на неговия персонал или 
пътници.“
§ 34. В § 3 от допълнителните разпоредби 
се правят следните изменения и допълнения:
1. Точка 6 се отменя.
2. В т. 10 думата „ръководителя“ се заменя 
с „главния директор“.
3. Точка 32 се изменя така:
„32. „Пътни такси за прелитане в обслуж­
ваното въздушно пространство на Република 
България“ са разходоориентирани такси, оп­
ределяни за една зона за събиране на такси 
по маршрута.“
4. Създава се т. 32а:
„32а. „Такси за аеронавигационно обслуж­
ване и използване на навигационни средства 
на Държавно предприятие „Ръководство на 
въздушното движение“ в зоните и районите 
на летищата“ са разходоориентирани такси, 
определяни за една терминална зона за съ­
биране на такси.“
5. В т. 36 след думите „въздухоплавател­
ните средства“ се добавя „ползване на визу­
ални аеронавигационни средства“, а думите 
„обслужването и сигурността на пътниците“ 
се заменят с „обработката и сигурността на 
пътниците и товарите“.
6. Точка 48 се изменя така:
„48. „Аеронавигационно обслужване“ е 
обслужване, което включва управление на 
въздушното движение, комуникационно, 
навигационно и обзорно обслужване, аерона­
вигационно метеорологично обслужване и ае­
ронавигационно информационно обслужване.“
7. Създават се т. 60 – 66:
„60. „Ползвател на летище“ е всяко физиче­
ско или юридическо лице, извършващо превоз 
на пътници, поща и/или товари по въздуха 
до или от съответното летище. 
61. „Спортни полети“ са полети, при които 
се демонстрират и оценяват умения за пило­
тиране без ограничения на пространственото 
положение на въздухоплавателно средство 
на състезателен принцип или тренировки за 
такива демонстрации, изпълнявани от специ­
ално утвърдени за целта въздухоплавателни 
средства. Спортните полети включват свобод­
ните (без връзка с друго въздухоплавателно 
средство или земята) полети с безмоторни 
въздухоплавателни средства.
62. „Свръхлеки въздухоплавателни сред­
ства“ са въздухоплавателни средства по бук­
ви „д“, „е“, „ж“ и „й“ от Приложение ІІ към 
Регламент (ЕО) № 216/2008.
63. „Търговска операция с въздухоплава­
телно средство“ е понятие по смисъла на 
Регламент (ЕО) № 216/2008.
64. „Летателна и техническа документация“ 
са ръководство за провеждане на полети, 
програма за предотвратяване на авиационни 
произшествия, инструкция за разследване на 
инциденти, програма за гаранция на качест­
вото, технически борден дневник, програма за 
техническо обслужване на въздухоплавателни 
средства, списък на минималното техническо 
оборудване, описание на организацията за 
поддържане на постоянна летателна годност, 
описание/ръководство на организацията за 
техническо обслужване, описание на органи­
зацията за обучение и изпитване на персонала 
по техническо обслужване, ръководство за 
контрол на техническото обслужване, одобре­
ние на тренажор за обучение и поддържане 
на летателната тренировка на въздухопла­
вателно средство, ръководство за работа на